شه‌فه‌ق نيوز/ توێژینه‌وه‌ی تازه‌يگ ئاشكرایكرد، زه‌یتون تواناى ئه‌وه‌ ديرێد خانه‌‌يل شيرپه‌نجه‌یی له‌ناوبووه‌ێد له‌ هه‌مان وه‌خت ريگرييش‌ له‌ بڵاوبوينه‌وه‌ى زياتر گريه‌يل شيرپه‌نجه‌یی ئه‌كا.
زانایه‌يل زانكۆی به‌رشه‌لۆنه‌ له ‌توێژینه‌وه‌یگ ئاشكراى ئه‌وه‌ كردن خواردن زه‌يتون وه‌ وه‌رده‌وامى له‌ناو سيستم خوه‌راكى ئاده‌ميزاد رێژه‌ى مه‌ترسيه‌يل تويشبوين ئاده‌ميزاد وه‌ دوو جووره‌ مه‌ترسيدار شيرپه‌نجه‌ كه‌م ئه‌كاده‌وه‌ ك پيكهاتنه‌ له‌ سنگه‌و قۆڵۆن.
زانايه‌يل باس له‌وه‌يش كردنه‌، زه‌يتوون ك به‌ش فريه‌يگ له‌ مادده‌ى ئۆميگاى - 9 له‌تى هه‌س، تواناى ئه‌وه‌ ديرێد خانه‌يل شيرپه‌نجه‌ له‌ناو بووه‌ێد و گه‌شه‌ی گريه‌ی شيرپه‌نجه‌یی دويابه‌ێد.
